Georgius Schätzel

Georgius (Georg) Schätzel (natus 13 Iulii 1874 in oppido Neustadt an der Aisch (Bavaria), mortuus 27 Novembris 1934 Monachii) vir publicus Germaniae et sodalis Factionis Bavaricae Popularis (BVP) fuit.

Iuventus et munus
Pater Georgii sutor erat. Ab anno 1883 ad 1891 Bambergae gymnasium frequentabat atque deinde maturitatem adeptus est. Tum Monachii iurisprudentiae studebat. Deinde doctor promotus est, prabationes accepit atque Monachii causidicus laboravit. Anno 1899 minister publicus superior in magistratu Bavariae cursus publici factus est. Praecipue autocinetis ad litteras transportandas favebat. Post primum bellum mundanum finitum cursus publicus Bavariae cum administratione eadem imperii consociatum est. Schätzel, qui de ea re cum imperio egerat, anno 1923 secretarius statalis cursus publici imperii in Bavaria factus est. Nunc primas stationes radiophoniae in Germania condidit. 

Cursus honorum
Die 27 Ianuarii 1927 Schätzel, qui sodalis BVP erat, ipse in consilio ministrorum Marx Administer Imperii Cursus Publici nominatus est. Quem honorem et Hermanno Müller atque Henrico Brüning cancellariis tenuit. Cum cancellario Brüning 30 Maii 1932 consilium ministrorum reliquit. Mensibus Februarii ad usque Aprilis anni 1929 etiam Administer Imperii Commeatus fuit.

Categoria:Nati 1874
Categoria:Alumni Universitatis Monacensis
Categoria:Administri Imperii Cursus Publici (Germania)
Categoria:Administri Imperii Commeatus (Germania)
Categoria:Mortui 1934